钦定古今图书集成/明伦汇编/宫闱典/第134卷 > 刘若愚
## 钦定古今图书集成/明伦汇编/宫闱典/第134卷 > 刘若愚

按《明外史宦官传》：“若愚，司礼监陈矩名下也。善书，好
学有文。魏忠贤初屏居私第，李永贞取入内直房，主
笔札。永贞多密谋，若愚心识之而巳，不敢与外廷通。
忠贤败，若愚为御史杨维垣所劾，充孝陵净军。已，御
史刘重庆以李实诬高攀龙等七人事劾实，实辨疏
系空印，乃忠贤逼取之，令永贞填书者。庄烈帝验疏”，
墨，果压朱，遂诛永贞，并坐若愚大辟。久之，始得减等。
若愚当忠贤时，禄赐未尝一及，既幽囚，痛己之冤抑，
而恨王体干、涂文辅、石元雅辈之得漏网也。作《酌中
志》以自明，凡四卷二十三条。